Stefnt að fimmtungs framleiðsluaukningu Norðuráls Samkvæmt umsókn Norðuráls um starfsleyfi er stefnt að tæplega 20% framleiðsluaukningu í verksmiðjunni á næstu árum . Framleiðslan verði allt að 350 þúsund tonn á ári en hefur síðustu ár verið um 290.000 tonn á ári . Gert er ráð fyrir að það muni taka nokkur ár að auka framleiðsluna og það verði gert með því að keyra aukinn rafstraum í gegnum kerin sem álið er framleitt í , en ekki þurfi að koma að öðru leyti til meiriháttar breytinga á búnaði eða húsnæði . Hvalfjarðarsveit er einn umsagnaraðila um nýja starfsleyfistillögu áður en hún fer til umfjöllunar Umhverfisstofnunar sem er eftirlitsaðili og gefur út starfsleyfi fyrir iðnað í landinu . Umsögn Hvalfjarðarsveitar var samþykkt á fundi sveitarstjórnar þriðjudaginn 22. apríl . Sævar Ari Finnbogason sveitarstjórnarfulltrúi og formaður Umhverfis , - skipulags - og náttúruverndarnefndar Hvalfjarðarsveitar segir að umsögnin sé í samræmi við stefnu sveitarfélagsins . Það seti þau skilyrði fyrir þessari framleiðsluaukningu að það verði ekki til þess að útblástur flúors og brennisteinsdíoxíðs aukist frá verksmiðjunni , heldur bæti verksmiðjan afsogið , mengunarvarnirnar , á móti . Nánar er fjallað um hina fyrirhuguðu aukningu í Skessuhorni sem kom út í dag .